Judeţul Cluj scoate patroni pe bandă rulantă. Aproximativ 4.000 de firme au fost înfiinţate în primele zece luni ale anului, cu 33% mai multe faţă de 2015, arată statisticile oficiale. Dezvoltarea sectorului IT este princialul motiv al acestui avans, spun analiştii, întrucât programatorii se pot avânta în dezvoltarea propriilor programe cu costuri minime şi posibilitate de profit însemnată.

Anul acesta, până la finalul lunii octombrie, au fost înregistrate în Cluj 4.025 de noi firme, cu o mie mai multe faţă de aceaşi perioadă a anului trecut şi dublu faţă de situaţia din Timiş, judeţul clasat pe următoarea poziţie.

Vorbim de firme înfiinţate de debutanţi, adică persoane care îşi lansează prima afacere pe piaţă. Doar în capitală au fost înfiinţate mai multe firme anul acesta decât în Cluj, 4820. Cifra este însă raportată la o populaţie de patru ori mai mare decât cea a oraşului Cluj-Napoca.